Ме́сяца октября в 4-й де́нь.

Обре́тение честны́х моще́й, Гу́риа, архиепи́скопа Каза́нского, и Варсоно́фиа, епи́скопа Тверска́го.

На Го́споди, воззва́х Сла́ва, гла́с 4:

Духо́вною благода́тию/ отъе́млете неду́ги и стра́сти,/ и отго́ните ду́хи лука́выя,/ и исцеля́ете стра́сти неисце́льныя,/ и просвеща́ете ве́рныя,/ и неве́рных в ве́ру претворя́ете,/ блиста́нии чуде́с ва́ших, отцы́ преподо́бнии./ Те́мже дне́сь гла́сы немо́лч­ны­ми/ воспева́ем ва́шу па́мять пре­све́т­лую,/ и мо́лим ва́с:/ моли́те Христа́ Бо́га,\ спасти́ся душа́м на́шим.

На стихо́вне Сла́ва, гла́с 6:

И́же пре́жде те́мный,/ ны́не же све́тлый гра́д Каза́нь/ красу́ется и весели́тся,/ име́я в себе́ нетле́нныя мо́щи ва́ша,/ святи́и чудотво́рцы:/ источа́ют бо на́м неоску́дна исцеле́ния,/ с ве́рою приходя́щим к ра́це моще́й ва́ших./ Мы́ же веселя́­щеся, мо́лим, и те́пле зове́м:/ моли́те, святи́и Христа́ Бо́га, спасти́ся на́м,\ святу́ю па́мять ва́шу почита́ющим.

И ны́не, Богоро́дичен глас тойже (6):

**Т**ворец и Изба=витель мой, Пречи=стая,/ Хрис­тос Господь, из Твоих ложе=сн проше=д,/ в мя оболки=й­ся,/ пе=р­выя кля=твы Адама свободи=./ Тем­же Ти, Все­чи=с­тая,/ яко Бо=жии Ма=тери же и Де=ве/ вои=стинну, во­пи­е=м немо=лчно:/ ра=дуйся А=нгельски, ра=дуйся, Вла­ды=­чи­це,/ Предста=­тельство и Покро=ве\ и Спасе=ние душ на=ших.

Тропа́рь о́бщий святы́х, гла́с 3:

Пе́рвии учи́телие/ пре́жде те́мному, ны́не же све́т­лому/ и новопросвеще́нному гра́ду Каза́ни,/ пе́рвии воз­вести́­телие пути́ спаси́тельнаго,/ и́стин­нии храни́­те­лие апо́стольских преда́ний,/ столпи́ непо­ко­ле­би́­мии,/ благоче́стия учи́телие,/ и правосла́вия на­ста́в­ни­цы,/ Гу́рие и Варсоно́­фие,/ Влады́ку все́х моли́те,/ ми́р вселе́нней дарова́ти,\ и душа́м на́шим ве́лию ми́лость.

И ныне, богородичен, глас тойже (3):

Тя, хода=тайствовавшую спасе=ние ро=да на=шего,/ воспева=ем, Богоро=дице Де=во:/ пло=тию бо, от Тебе= восприя=тою, Сын Твой и Бог наш,/ Кресто=м восприи=м страсть,\ изба=ви нас от тли яко Человеколю=бец.

Конда́к Варсоно́фиа, гла́с 6:

Воздержа́нием те́ло ду́ху порабо́тив,/ ду́шу же равно­а́нгельну сотвори́л еси́:/ сего́ ра́ди свя­ти́­тель­ства са́­ном поче́тся,/ чи́сте Чисте́йшему предстои́ши./ Мо­ли́ Христа́ Бо́га, святи́телю,/ спасти́ лю́ди твоя́, свя́те,/ да вси́ вопие́м ти́:/ ра́дуйся, о́тче преподо́бне Варсоно́фие,\ гра́ду на́шему Каза́ни похвала́ и утвержде́ние.

Конда́к Гу́рию, гла́с 4:

Чу́вственныя стра́сти победи́в,/ чистото́ю я́ко со́лн­це возсия́л еси́,/ чи́сто житие́ до конца́ со­хра­ни́в,/ и от неве́рия в ве́ру мно́гих ко Христу́ при­ве́л еси́:/ и того́ ра́ди от Бо́га нетле́нием поч­те́н бы́л еси́,/ и чудесы́ удивля́емь./ Мо́лим тя́, свя­ти́­телю Гу́рие,/ моли́твами твои́ми от бе́д из­ба́­ви на́с,/ да зове́м ти́:/ ра́дуйся, о́тче пре­ди́в­ный,\ гра́ду Каза́ни похвала́ и утвержде́ние.